Produktový manažér Microsoftu Nick White na Windows Vista blogu priniesol niekoľko ďalších informácií okolo pripravovaného vydania Windows Vista Release Candidate 1 (RC1).
Okrem iného sme sa dozvedeli, že RC1 systému bude opätovne ako Beta 2 dostupný nielen okruhu testerov, ale aj užívateľom cez Customer Preview Program. Tí, ktorí už participovali na programe pri druhej betaverzii, majú získať RC1 automaticky.
Dôležité ale je, že aj pre ostatných (nových) záujemcov má byť pripravená možnosť pripojiť sa k testovaniu.
Windows Vista RC1 možno očakávať v priebehu nasledujúcich týždňov, keď kvalita produktu dosiahne úroveň RC.